Kedves Szülők!

A nemzeti köznevelésről szóló törvény értelmében kötelező minden iskolában heti 1 órában az 1-8. évfolyamokon erkölcstanórát vagy hit-és erkölcstanórát tartani a kötelező órakeret terhére.

Intézményünkben megfelelő végzettséggel (hitoktató tanári képesítéssel is) rendelkező pedagógus tartja az erkölcstanórát. A hit-és erkölcstanoktatást az egyházak képviselői végzik.

Önöknek lehetőségük van választani, hogy melyik oktatási formát szeretnék gyermekük számára.

Intézményvezetőként biztosítanom kell, hogy az egyházak képviselői is tájékoztassák Önöket e lehetőségről.

**Ezért 2019. március 09-én (a nyílt nap keretében) de. 10 45 órakor** **szülői értekezletet tartunk az iskola F/5-ös** **termében, ahol az egyházak képviselői is tájékoztatják Önöket.**

Együttműködésüket köszönjük, megjelenésükre számítunk.

Tisztelettel:

Kincsesbánya, 2019. február 28.

Keszte Jánosné

tagintézmény-vezető